
   ประกาศเทศบาลตำบลบ้านนา 
  เรื่อง
   สอบราคาจ้างโครงการก่อสร้างลานกีฬาเพื่อการออกกำลังกาย
 หน้าอาคารสำนักงานเทศบาลตำบลบ้านนา   จำนวน  ๑  โครงการ
   อำเภอศรีนครินทร์ จังหวัดพัทลุง                                                         

((((((((((((((
  

ด้วย เทศบาลตำบลบ้านนา  มีความประสงค์จะสอบราคาจ้าง  โครงการก่อสร้างลานกีฬาเพื่อการออกกำลังกาย  หน้าอาคารสำนักงานเทศบาลตำบลบ้านนา โดยก่อสร้างลานคอนกรีตเสริมเหล็ก ขนาดพื้นที่รวมไม่น้อยกว่า ๒๐๐ ตารางเมตร หนา ๐.๑๐ เมตร ขอบพื้นคอนกรีตวางคันหินใหญ่ ๐.๑๕ เมตร โดยรอบพื้นที่ ตามแบบรูปรายการละเอียดของเทศบาลตำบลบ้านนา 
 

ราคากลาง  ๑๑๔,๐๐๐.-บาท (-หนึ่งแสนหนึ่งหมื่นสี่พันบาทถ้วน-)
 

งบประมาณ ๑๑๓,๐๐๐.-บาท (-หนึ่งแสนหนึ่งหมื่นสามพันบาทถ้วน-)
 
 
ราคากลางของงานก่อสร้างในการสอบราคาจ้างครั้งนี้   รวมเป็นเงินทั้งสิ้น    ๑๑๔,๐๐๐.-  บาท (-หนึ่งแสนหนึ่งหมื่นสี่พันบาทถ้วน-)


ผู้มีสิทธิเสนอราคาจะต้องมีคุณสมบัติ ดังต่อไปนี้

 
๑. เป็นนิติบุคคลหรือบุคคลธรรมดา ผู้มีอาชีพรับจ้างที่สอบราคาจ้างดังกล่าว ซึ่งมีผลงานก่อสร้างประเดียวกัน ซึ่งมีผลงานก่อสร้างประเดียวกัน     ไม่น้อยกว่า  ๕๗,๐๐๐.- บาท

๒.ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่นและได้แจ้งเวียนชื่อแล้ว  

๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

๔.ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่ เทศบาลตำบลบ้านนา ณ วัน ประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการสอบราคาจ้างครั้งนี้



กำหนดดูสถานที่ก่อสร้าง ในวันที่ ๒๒ พฤษภาคม ๒๕๕๗  ระหว่างเวลา ๑๐.๐๐ น.- ๑๑.๐๐ น. โดยพร้อมกัน ณ สำนักงานเทศบาลตำบลบ้านนา และกำหนดรับฟังคำชี้แจงรายละเอียดเพิ่มเติม ในวันเดียวกัน เวลา ๑๒.๐๐ น. เป็นต้นไป  ผู้ไม่มาดูสถานที่ก่อสร้าง และรับฟังคำชี้แจงรายละเอียดเพิ่มเติม ถือว่าเข้าใจสภาพพื้นที่ดีแล้ว ไม่มีข้อโต้แย้งใด ๆ ทั้งสิ้น   


กำหนดยื่นซองสอบราคาในวันที่ ๑๖ พฤษภาคม ๒๕๕๗    ถึงวันที่ ๒๙ พฤษภาคม  ๒๕๕๗  ในวันเวลาราชการ ณ  งานพัสดุ  กองคลัง  เทศบาลตำบลบ้านนา และในวันที่ ๓๐ พฤษภาคม ๒๕๕๗   ตั้งแต่เวลา ๐๙.๐๐ น.-๑๖.๐๐ น.  ณ ศูนย์รวมข้อมูลข่าวสารการซื้อหรือการจ้าง (ที่ว่าการอำเภอศรีนครินทร์) 
 

กำหนดเปิดซองในวันที่  ๒  มิถุนายน  ๒๕๕๗  ณ  ศูนย์รวมข้อมูลข่าวสารการซื้อหรือการจ้าง (ที่ว่าการอำเภอศรีนครินทร์)   ตั้งแต่เวลา ๑๐.๓๐ น. เป็นต้นไป
  

ผู้สนใจติดต่อขอรับเอกสารสอบราคา/ซื้อเอกสารสอบราคา  ในราคาชุดละ ๑,๐๐๐.- บาท  ได้ที่กองคลัง  สำนักงานเทศบาลตำบลบ้านนา อำเภอศรีนครินทร์ จังหวัดพัทลุง ระหว่างวันที่ ๑๖ พฤษภาคม ๒๕๕๗ ถึงวันที่ ๓๐ พฤษภาคม ๒๕๕๗ ดูรายละเอียดได้ที่ website www.bannaptlcity.go.th ,www.gprocurement.go.th  หรือสอบถามทางโทรศัพท์หมายเลข ๐-๗๔๖๐-๖๐๕๑   ในวันและเวลาราชการ
ประกาศ  ณ  วันที่  ๑๖  เดือน พฤษภาคม พ.ศ. ๒๕๕๗
(ลงชื่อ)…คำน้อย  หนูแสง
    
        (นายคำน้อย  หนูแสง)

                   
              นายกเทศมนตรีตำบลบ้านนา

